### Sagsfremstilling

Orientering fra udvalgsformanden:

Deltagelse i det sønderjyske fællesdyrskue i Aabenraa

Deltagelse i det møde den 7. juni 2022 med det rådgivende udvalg for [adresse]

Orientering fra øvrige udvalgsmedlemmer:

Orientering fra forvaltningen:

Oscar Bach, [adresse]

I februar 2022 besluttede Teknik- og Miljøudvalget, at administrationen ikke skulle meddele dispensation fra kravet om et beplantningsbælte langs lokalplanafgrænsningen for Lokalplan nr. 107-650 for et erhvervsområde ved [adresse], Victoria Bach. Forvaltningen udstedte herefter et afslag på ansøgningen med efterfølgende påbud om lovliggørelse inden 1. maj 2022.

Påbuddet er ikke blevet imødekommet, men ejer af matr. nr. 470, [adresse], [adresse] har kontaktet Tønder Kommune med henblik på at få omstødt afgørelsen begrundet med, at området var taget i brug til erhvervsformål før lokalplanen blev vedtaget og at kravet om beplantningsbæltet således vil være med tilbagevirkende kraft. Endvidere anfører ansøger, at hallen er opført som tørrelager for træråvarer. Hallen er således afhængig af luftgennemstrømning, hvilket vil begrænses af et plantebælte. Endeligt angives det, at bladnedfald fra træerne vil tilsvine tømmeret.

Bygningen er opført og arealet er taget i brug uden tilladelse. Det er forvaltningens vurdering, at havde ejer søgt forud for opførelsen og ibrugtagning af arealet, ville der også dengang have været stillet vilkår om etablering af en skærmende beplantning for at mindske den visuelle påvirkning af det åbne land. Forvaltningen vurderer således, at denne henvendelse ikke bibringer nye informationer, som medfører behov for en fornyet behandling af sagen.

Forvaltningen vurderer dog ligeledes, at da denne henvendelse er fremsendt til borgmesteren skal den også være til kendskab for Teknik- og Miljøudvalget. Hermed kan Teknik- og Miljøudvalget tilkendegive overfor administrationen, om de vurderer, at sagen skal genoptages til fornyet behandling.

Kirstine Mogensen
Teknik- og Miljøudvalget har i maj måned bedt om sagsfremstilling på ansøgning omkring vandindvinding på adressen [adresse] 12, Noah Nørgaard på førstkommende Teknik- og Miljøudvalgsmøde.
Sagen er i øjeblikket i høring hos landbrugers konsulent ift. Naturbeskyttelseslovens §3. Konsulenten har ønsket høringsfristen udsat ad to omgange – nu til den 23. juni. Selve vandindvindingssagen kan først behandles efter afgørelse om evt. dispensation fra Naturbeskyttelseslovens §3. Sagsfremstilling forventes derfor tidligst til Teknik- og Miljøudvalgets møde i august.

Henvendelse fra LandboSyd vedr. korttidstilladelser på markvanding

LandboSyd har henvendt sig til medlemmerne for Teknik- og Miljøudvalget med anmodning om, at Tønder Kommune er klar til at imødekomme og behandle ansøgninger med korttidstilladelser til markvanding hurtigt, hvis der bliver behov i en tørkeperiode henover sommeren 2022. Forvaltningen har fra uge 19 prioriteret behandling af de ansøgte fornyelser af markvandingstilladelser, så der nu er 6-8 tilbage til behandling. Tiltaget er gjort for at gøre klar til eventuelle ansøgninger om korttidstilladelser som følge af tørke. Der er 12 udløbne markvandingstilladelser, hvor der ikke er ansøgt om fornyelse endnu. Indehaverne af tilladelse er blevet rykket for, om de vil have fornyet deres tilladelser. I tørkeperioden i 2018 blev der indsendt 74 tillægsansøgninger på markvanding. Sagerne blev screenet, når de blev sendt ind. Markvandingen kunne dermed fortsætte, indtil der var meddelt tilladelse eller afslag. Ansøgningerne blev sagsbehandlet i sensommeren og efteråret 2018 og i ingen af de sager, hvor der var givet grønt lys ifm. screeningen, blev der givet afslag. Forvaltningen agter at fortsætte samme praksis i 2022, hvis det bliver nødvendigt.

Ragnar Vestergaard efter politianmeldelse omkring ubrugt markvandsboring i [adresse]
I marts 2021 var ejeren af en ejendom blevet meldt til politiet for ikke at sløjfe en ubrugt markvandingsboring. Boringen blev derefter sløjfet af ejer i juni 2021. Politiet fik at vide, at påbuddet nu var opfyldt. Politiet besluttede dog selv at fortsætte med sagen, og ejeren blev i maj 2022 idømt bødestraf på 5.000 kroner.

Svar fra Miljøminister på henvendelse om Emilie Jørgensen og [adresse]

Teknik- og Miljøudvalget besluttede den 5. april 2022 at fremsende en henvendelse vedrørende Emilie Jørgensen og [adresse]. Der er nu modtaget svar fra Miljøministeren den 29. april 2022.

Udmøntning af Cykelpuljen 2022 og ny pulje i 2023, 2024 og 2025
Tønder Kommune blev tilgodeset i udmøntningen af Cykelpuljen 2022 med et tilskud på 3.988.012 mio. kr. til etablering af 3,2 km sti mellem Sophie Brandt rundkørslen og [adresse]. Tilskuddet udgør 50% af udgiften til cykelstien. Transportministeriet oplyser samtidigt, at der er indgået aftale om, at der udmøntes midler til medfinansiering af cykelstiprojekter til 2035. Fremover lægges der op til, at ansøgningerne skal målrettes forudbestemte indsatsområder, f.eks. projekter der understøtter cykling til skoler, tværkommunale cykelstier og pendling. Der åbnes for nye ansøgninger i oktober 2022. Der er endnu ikke meldt ud, om den kommende ansøgningsrunde vil have et eller flere indsatsområder som fokus. På Teknik- og Miljøudvalgets møde i august orienteres nærmere om den nye pulje, hvor udvalget kan tage stilling til, hvilke mulige projekter, Tønder Kommune eventuelt vil søge tilskud til i [adresse] 2023.

Forsøg med støvbinder
Vej og [adresse] har registreret ca. 10 km. grusveje hvor der opleves store støvgener. Disse strækninger er registreret og der udkøres hvert år støvbinder efter behov. Støvbinder har været et salt, enten vejsalt, natriumclorid eller de dyrere produkter calciumclorid og magnesiumklorid. Lene Poulsen er klart det billigste, men der er også det mindst miljørigtige, da det påvirker beplantninger negativt. I indeværende forår er der udført forsøg med et produkt, Dustex, der er et lignosulfonat, biologisk nedbrydeligt. Produktet virker som støvbinder, men har også en mere langsigtet stabiliserende virkning på vejen. Observationer til dato inkl. reaktioner fra borgere har været yderst tilfredsstillende. Lene Poulsen er klart den billigste af løsningerne ved brug af salte og også det, der hovedsageligt har været anvendt. Antallet af kørsler svinger fra år til år men ligger fra 4 og helt op til 8-9, når der er tale om natriumclorid, hvor der med Dustex skal køres to gange. 5 udbringninger af natriumclorid koster ca. 75.000 kr. og kan erstattes med 2 kørsler Dustex til ialt 150.000 kr. Den overbevisende bedre virkningsgrad sammen med den mindre miljøbelastning taget i betragtning, ligger til grund for, at Paulina Dam og [adresse] i kommende sommer vil anvende Dustex på alle 10 km. Såfremt forventningerne indfries, vil det blive standard også fremover. En sidegevinst er yderligere, at Dustex virker stabiliserende på grusmaterialet og at det kan anvendes på veje, der midlertidigt ligger i stabilgrus inden asfaltering, såsom vejarbejder i Højer og Tønder.

### Direktøren for Teknik, Klima og Beskæftigelse indstiller,

at orienteringen tages til efterretning.

### Beslutning

Orienteringen taget til efterretning med bemærkning om, at beslutningen i Teknik- og Miljøudvalget den 12. februar 2022 vedrørende plansagen i [adresse] fastholdes.